— Таксама тыпавы праэкт, між іншым, але ўжо для афіцэраў. Гэтыя будынкі, як і дом каменданта, адносяцца да функцыяналізму. Гэты стыль можна суаднесці з канструктывізмам у савецкай архітэктуры. Можна пабачыць тэхнічны паверх пад самым дахам. Па пачатковым плане там былі пральныя памяшканні і сушкі, а потым нейкі час была майстэрня мастака. Што там зараз, невядома. На сценах яшчэ бачныя следы баёў Вялікай Айчыннай: вось тут дзірка закладзена ўжо іншай цэглай, напрыклад.